**„Tilos a Gyülekezetekben Énekelni” - CBN News  
Pastor Sam Rodriguezzel interjú**

***CBN****: Gondoltad volna valaha is, hogy Amerikában betilthatják a Gyülekezetben való éneklést?*

**SAM**: Dehogyis! Egyáltalán nem! Tudod, ahogy megtörtént az, hogy az afro-amerikai, tehát színesbőrű George Floydot egy fehérbőrű rendőr tragikus módon brutálisan meggyilkolt, aminek következményeként a rasszizmus ellen mindenütt tüntetések törtek ki. Családommal együtt én magam is részt vettem az „Igazságért” történő békés tüntetésen, felvonulás formájában. De ilyet soha el nem képzeltem volna, hogy Kalifornia kormányzója kimondja, hogy BETILTJÁK az éneklést. Ezt a kifejezést használta, hogy „betiltják!” Viccelsz velem? Épp most vettem részt egy tüntetési felvonulásban, ahol néhányan viseltek maszkot, de a legtöbben nem! Megengedhető az, hogy több tízezer ember felvonuljon és tömeg gyűljön össze egy helyen, és hadd hangsúlyozzam ki, a békés tüntetést én támogatom. De ezek mellett, hogy lehet azt kijelenti, hogy 100 ember, akik összejönnek gyülekezeti alkalmat tartani, megtiltják nekik, hogy énekeljenek? Az, ahogy elhangzott a „megtiltjuk” kifejezés, egy teljesen diktatórikus, bántó, parancsoló hangnemben történt, hogy ha tetszik, ha nem – megtiltjuk, hogy énekeljetek és imádjátok Istent. A Gyülekezetben! Ez most komoly? Azért imádkozom, hogy minden kaliforniai ember felébredjen és kiszagolja, hogy „itt valami bűzlik”, ezt vissza kell szorítani, mert ez felháborító.

***CBN****: Nos, egy gyülekezeti alkalom elengedhetetlen eleme a zene, az éneklés, a dicsőítés és Isten imádata. Mit mondanak erről más Gyülekezetek, dicsőítés vezetők hogyan reagálnak erre?*

**SAM**: Tudod, semmi problémám nem lenne azzal, ha a kormányzó így fogalmazott volna: „Tudom, hogy Isten dicsőítése nagyon fontos része a hitközösségeknek”… Különösen Kaliforniában, ahol rengeteg a színesbőrű és spanyolajkú ember, afro-amerikaiak, latinok és köztudott, hogy a mi vérmérsékletünk a dicsőítés terén milyen. Amikor mi éneklünk, azt teljes szívvel-lélekkel tesszük. A kultúránk, a DNS-ünk része, hogy mi aztán beleadunk mindent a dicséretbe! Mondhatta volna a kormányzó, hogy „erősen ajánlom, hogy a Gyülekezetben a dicsőítésben és kórusban éneklő emberek viseljenek maszkot.” Ez gyönyörűséges lett volna és teljes mértékben érthető és elfogadható. De nem ezt tette! Ehelyett: „ezennel betiltok mindennemű éneklést, dalolgatást, Istendicsőítést és imádatot a Gyülekezetekben.” Hogy lehet ilyen szavakat használni és ilyen arrogánsan? Ez teljes mértékben elfogadhatatlan. Gyülekezetek, figyeljetek! Megtartjuk vasárnap az Istentiszteleteket. Mindenkit kérünk arra, hogy viseljen maszkot. Minden szolgáló is viseli a maszkot. Dicsőítünk és imádjuk az Urat. Betartjuk a távolságtartást, mindent letisztítunk és fertőtlenítünk. De dicsőítjük az Urat, mert Isten a dicséretek között lakozik. Én magam is részt veszek a „Tüntetés Dicsőítéssel” mozgalomban azért, hogy a beadott petíció (kérelem) eljusson a kormányzóhoz, hogy ezt a rendeletet vonja vissza. A dicséretem viszont egyedül Istennek szól!

***CBN****: Volna két kérdésem hozzád. Tartasz attól, hogy letartóztathatnak azért, mert énekeltek? És mi lesz a következő lépés, ha a kormányzó nem hajlandó feloldani ezt a tiltást?*

**SAM**: Én továbbra is dicsőíteni fogom az Urat! Természetesen továbbra is kérni fogjuk úgy a szolgálókat, mint a tagokat, hogy viseljenek maszkot. Ahogy belépnek az épületbe és esetleg nincs maszk náluk, mi magunk adunk nekik és arra bátorítjuk, hogy vegyék fel. Kézfertőtlenítőt adunk mindenkinek, megkérünk mindenkit, ha beteg, ne jöjjön el, nehogy megfertőzzön másokat. Online összejöveteleket is tartunk és telefonon keresztül is bátorítjuk az embereket, tehát minden tőlünk telhetőt megteszünk, ami a kötelességünk. Semmiképp nem szeretném, ha bárki megbetegedne! De Isten dicsőítését és imádatát nem fogom abbahagyni! Mi a következő lépés? Először megtiltják azt, hogy összejöjjünk. Aztán már azt is megtiltják, hogy énekeljünk. Mi a következő, amit megtiltanak? Ez teljesen ellene megy a szabad vallásgyakorlásnak. Ezt a szabadságunkat áldozzuk fel a COVID19 oltárán és törődjünk bele és értsünk egyet mindennel, amit megtiltanak a világjárványra hivatkozva? Ez felháborító és gyalázatos! Újra mondom, ezt úgy is meg lehetne tenni, hogy azt mondják: „Erősen javaslom, hogy az alábbiakat ne tegyétek… vagy ha teszitek, akkor az alábbiakra figyeljetek, mert fontos az elővigyázatosság…” Ha ez így hangzott volna el, csodás lett volna. De ő nem ezt tette. Diktátorként viselkedett és ez teljesen elfogadhatatlan. Mi, amerikaiak, azok vagyunk, amit megengedünk – tolerálunk!

***CBN****: Sam pásztor, tudom, hogy nagyon sokan figyelik most Kaliforniát és kíváncsian várjuk, mi fog történni. Köszönöm az idődet!*

**SAM**: Én köszönöm!